《题法安院》
宋代·释道全

半生梦想到山宫，此日殷勤兴莫穷。寺在烟霏空翠里，人游水莫画图中。

青松夹道晓云合，黄叶满山秋露浓。满眼新诗酬未尽，再来宁愧锦囊空。

作者简介：释道全（一○三六～一○八四），字大同（《天台续集别编》卷五），俗姓王，洛阳（今属河南）人。年十九得度，初游彭城、寿春，后居瑞州。乃南岳下十三世，宝峰文禅师法嗣（《五灯会元》卷一七）。神宗元丰七年卒，年四十九。事见《栾城集》卷二五《全禅师塔铭》。今录诗六首。